бл҃года́ти сн҃ъ бж҃ій бы́въ, возрожде́ніемъ бжс̑твеннагѡ кр҃ще́нія, єстество́мъ и и́стиною, и первовѣ́чна сн҃а бж҃ія и сло́ва, єдиносу́щна ѻц҃у̀ и собезнача́льна, исповѣ́далъ єсѝ, преподо́бне: єретікѡ́въ же незатворє́нная уста̀ свѣ́тлостію твои́хъ слове́съ загради́лъ єсѝ, тѣ́мже и въ црс̑тва вы̂шняя всели́лся єсѝ, сцрс̑твуяй єди́ному и єсте́ственнѣ црс̑твующему хрс̑ту̀, бога́тнѡ раздаю́щему мі́ру ве́лію ми́лость